b'\n_START_ARTICLE_\nArvo Oksala\n_START_PARAGRAPH_\nArvo Alfred Oksala (2. hein\xc3\xa4kuuta 1920 Sortavala \xe2\x80\x93 16. joulukuuta 1993) oli suomalainen l\xc3\xa4\xc3\xa4k\xc3\xa4ri ja professori._NEWLINE_Oksalan vanhemmat olivat diplomi-insin\xc3\xb6\xc3\xb6ri, kansanedustaja, puolustusministeri Arvi Oksala ja Xenia Thekla Feldmann ja puoliso vuodesta 1947 Kaija Kuusisto. H\xc3\xa4n tuli ylioppilaaksi Helsingin lyseosta 1937 ja valmistui l\xc3\xa4\xc3\xa4ketieteen lisensiaatiksi 1947. Tohtoriksi Oksala v\xc3\xa4itteli 1951, edellisen\xc3\xa4 vuonna h\xc3\xa4n sai silm\xc3\xa4tautien erikoisl\xc3\xa4\xc3\xa4k\xc3\xa4rin p\xc3\xa4tevyyden. Oksala toimi uransa alkuvuosina Oulun ja Porin Diakonissalaitosten ja Turun yliopiston palveluksessa, samoin kuin Kaakkois-Suomen Keskussairaalassa. Turun yliopiston silm\xc3\xa4tautien professori h\xc3\xa4n oli vuodesta 1961 vuoteen 1985 ja l\xc3\xa4\xc3\xa4ketieteellisen tiedekunnan dekaani 1971\xe2\x80\x931985. H\xc3\xa4n oli ultra\xc3\xa4\xc3\xa4nen k\xc3\xa4yt\xc3\xb6n uranuurtajia._NEWLINE_Oksala sai Anders Jahren palkinnon vuonna 1970.'